                                                                                                                Anexă la decizia Consiliului  sătesc      
                                                                                                                             nr.5/1 din  24.07.2026
                                                NOTĂ INFORMATIVĂ                                                                          la proiectul de decizie ” Cu privire la amalgamarea voluntară a unităților administrativ-teritoriale s. Năpădeni, comuna Boghenii Noi, Hîrcești, Sinești, Condrătești, s. Măgurele, s. Cornova din raionul Ungheni”
Autorul proiectului: Primarul satului Năpădeni, Arteomov Maria.
Condițiile ce au impus elaborarea proiectului deciziei și finalitățile urmărite:
Proiectul de decizie a fost elaborat în contextul reformei administrației publice locale și în conformitate cu cadrul legal național care stimulează consolidarea teritorială a localităților. Scopul principal este unificarea voluntară a celor 7 unități administrativ-teritoriale vecine (Boghenii Noi, Sinești, Hîrcești, Condrătești, Măgurele, Năpădeni, Cornova) într-o singură unitate administrativ-teritorială superioară, capabilă sa asigure o dezvoltare durabilă, modernizarea infrastructurii și prestarea unor servicii publice de înaltă calitate pentru cetățeni. Nevoia de amalgamare reiese din fragmentarea administrativă actuală, resursele financiare proprii limitate ale fiecărei u.a.t. în parte și dependența majoră de transferurile de la bugetul de stat. Totodată, procesul de amalgamare voluntară este susținut de existența relațiilor funcționale dintre unitățile administrativ-teritoriale vizate, inclusiv în domeniul infrastructurii, serviciilor publice, mobilității populației și interacțiunilor economice, ceea ce favorizează crearea unei structuri administrative integrate și viabile. Având ca reper criteriile stabilite la art.5 din Legea 225/2023 se constată că unitățile administrativ-teritoriale propuse pentru amalgamare întrunesc condițiile de bază prevăzute de lege, astfel acestea formează  un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la 4978 de locuitori, conform datelor oficiale furnizate de Biroul Național de Statistică. Totodată, aplicând criteriile și modul de selectare a centrului administrativ al UAT amalgamate stabilite de art.6 din Legea nr.225/2023 și Anexa nr.1 din Metodologie se constată faptul că com. Boghenii Noi a obținut cel mai mare scor din rândul UAT care participă la procesul respectiv de amalgamare voluntară.                                           
Principalele prevederi ale proiectului și evidențierea elementelor noi:
Proiectul deciziei prevede:  aprobarea oficială a procesului de amalgamare voluntară a celor 7 unități administrativ-teritoriale și transmiterea documentației către primăria Boghenii Noi (desemnată ca centru administrativ) pentru consolidarea dosarului final. Actul se încadrează perfect în sistemul legislativ actual, având ca suport direct  Legea nr.225/2023 privind amalgamarea voluntară a unităților administrativ-teritoriale și Metodologia aprobată prin Hotărârea Guvernului nr.925/2023. De asemenea, decizia respectă competențele exclusive ale consiliilor locale stabilite prin Legea nr.436/2006 privind administrația publică locală.
Fundamentarea economico-financiară în cazul în care realizarea noilor reglementări necesită cheltuieli financiare și de altă natură:
Implementarea prezentului proiect nu necesită cheltuieli suplimentare din bugetele locale.                                                                                                       Totodată, în contextul promovării politicilor publice în domeniul reorganizării administrativ-teritoriale, unificarea va atrage stimulente financiare masive din partea Guvernului Republicii Moldova (alocații speciale pentru dezvoltarea infrastructurii pe o perioadă de minim 7 ani, suport pentru personalul primăriei și transferuri cu destinație specială garantate). Pe termen mediu și lung, amalgamarea voluntară are potențialul de a genera economii bugetare și de  a spori eficiența utilizării resurselor financiare, prin optimizarea cheltuielilor administrative, consolidarea bazei fiscale și creșterea capacității de atragere a investițiilor. Economiile obținute prin optimizarea cheltuielilor administrative vor fi redirecționate direct către proiecte de utilitate publică ( drumuri, iluminat, apeducte și canalizare, managementul deșeurilor).
Modul de încorporare a actului în cadrul normativ în vigoare:
Adoptarea  prezentei decizii de către Consiliul sătesc Năpădeni, în mod simetric cu deciziile adoptate de consiliile locale ale celorlalte 6 UAT-uri partenere, va permite formarea dosarului unic de amalgamare. Acesta va fi înaintat Guvernului, prin intermediul Cancelariei de Stat, declanșând procedurile juridice pentru modificarea ulterioară a Legii nr,764/2001 privind organizarea administrativ-teritorială a Republicii Moldova și organizarea alegerilor locale noi pentru noua UAT creată.
Avizarea și consultarea publică a proiectului:
În scopul respectării prevederii Legii nr.239 din 13.11.2008 privind transparența în procesul decizional și Legii nr.100 din 22.12.2017 cu privire la actele normative, anunțul cu privire la inițierea elaborării proiectului de decizie precum și anunțul cu privire la consultări publice inclusiv și proiectul de decizie cu toate explicațiile de rigoare a fost plasat pe platforma particip.gov.md, panoul informativ din primărie și centrul satului, pe rețelele de socializare. Au fost petrecute consultări publice cu locuitorii satului Năpădeni.
Consultările expertizei anticorupție:
Proiectul respectiv de decizie este elaborat conform legislației R.Moldova în vigoare și nu întrunește acte de corupere.                                                                                                                 Proiectul a fost supus expertizei anticorupție conform Raportului anexat.

                      Primarul                                                        Maria Arteomov





                                                                                     
                                                                                 










  Anexă la decizia Consiliului sătesc
                                                                                                                  Nr.5/3 din 20.07.2018

                                NOTĂ INFORMATIVĂ
     la proiectul deciziei Cu privire la examinarea cererii cet. Chitoraga Dumitru
Autorul proiectului: Primarul satului Năpădeni, r-l Ungheni, Arteomov Maria
 Condițiile ce au impus elaborarea proiectului deciziei și finalitățile urmărite:     Cet. Chitoraga Dumitru a depus o cerere privitor la aceia ca primăria să-i vândă  terenul bazinului acvatic cu suprafața de 2 ha  și alte 4 ha în zona bazinului acvatic care se află  în Parava, conturul nr.608
          Cet. Chitoraga Dumitru mai are cumpărate  pe teritoriul satului 17 ha de teren agricol pe care a fost plantată măcieșe . Din spusele dumnealui, intenționează să dezvolte o plantație de ierburi medicinale și o linie de împachetare a ceaiurilor naturale. De asemenea urmează să schimbe locația fabricii de prelucrare și împachetare, care activează la moment în satul Molovata, raionul Dubăsari în localitatea Năpădeni.
          Eu nu sunt împotrivă, deoarece terenul acela nu aduce nici in bănuț în primărie, cu atît mai mult investitorii trebuie încurajați ca să aducă finanțe în teritoriu, că avem multe de făcut iar lipsa finanțelor ne stopează pe loc. Plus la toate ,ne trebuie și contribuție la implementarea proiectului de aprovizionare cu apă. Terenul solicitat se află într-o stare deplorabilă, degradat,e numai sărătură.
         Noi, parcă ne temem să vindem ceva terenuri, ca nu cumva să nu reproșeze populația, dar ei nici nu se implică în implementarea proiectelor, dar caută să aibă condiții în sat. Cine o să ne dea bani pe degeaba ca noi să prosperăm. Eu știu primării care vând  bunuri imobile în stînga și în dreapta și nu se tem, dar au și bani și succese, de-aceia rog să luați atitudine și să examinați această întrebare.
Proiectul deciziei „Cu privire la examinarea cererii cet. Chitoraga Dumitru” a fost consultat prin plasarea acestuia pe panoul informativ din incinta primăriei.
Proiectul a fost supus expertizei anticorupție conform Raportului anexat.


                       Primarul                                                        Maria Arteomov



                                                                                                   

                                                                                                ANEXĂ
                                                                    la decizia Consiliului sătesc nr. 1/7 din   
                                                                         24.02.2023
                                       

                                      NOTĂ INFORMATIVĂ
            Cu privire la identificarea unor porțiuni de drum care urmează a fi reparate în perioada anului 2023

      În scopul reparației unor porțiuni de drum în perioada anului 2023 din fondul rutier, a fost necesitatea în primul rînd de a identifica porțiunile de drum care urmează a fi reparate în anul 2023. În rezultatul consultărilor publice cu locuitorii satului și respectarea prevederilor Legii.


          Primar                                                  Maria Arteomov


                                                                                                    Anexă
                                                                                    la decizia Consiliului sătesc nr.5/5 din 20.07.2018

                                      NOTĂ INFORMATIVĂ
                la proiectul deciziei Cu privire la aprobarea planului geometric
Autorul proiectului deciziei – primarul satului Năpădeni, r-l Ungheni, Arteomov Maria
Condițiile  ce au impus elaborarea proiectului deciziei și finalitățile urmărite:
        În temeiul art. 14 a Legii privind administrația publică locală nr. 436 din 28.12.2006, Legii privind formarea bunurilor imobile nr.354 din 28.10.2004, Legii privind delimitarea proprietăți publice nr.29 din 05.04.2018, examinînd proiectul de formare a bunurilor imobile și necesitatea de a efectua în scrierea în Registrul bunurilor imobile a datelor despre bunurile imobile formate și drepturile asupra lor.
        Din bunul imobil format și înregistrat în Registrul bunurilor imobile  cu numărul cadastral  9254106503 prin separare s-au format două bunuri imobile:
1. bunul imobil cu nr. cadastral 9254106092, suprafața 0,6792 ha, destinația agricol, mod de folosință arabil, domeniul privat, proprietate a satului Năpădeni;
2. bunul imobil cu nr.cadastral 9254106503, suprafața 0,7315 ha, destinația agricol, modul de folosință arabil, domeniul privat, proprietate a satului Năpădeni.
        Sunt elaborate planurile geometrice și este necesitatea de a fi aprobate în scopul înscrierii în Registrul bunurilor imobile.
Proiectul deciziei Cu privire la aprobarea planului geometric a fost consultat prin plasarea acestuia pe panoul informativ din incinta primăriei.
Proiectul deciziei a fost supus expertizei anticorupție conform Raportului anexat.
            

               Primarul                                                                   Maria Arteomov



                                                                                                               Anexă
                                                                                  la decizia nr.7/1 din 19.10.2020
                                   
                                         NOTĂ INFORMATIVĂ
la decizia „Cu privire la  redistribuirea bugetului local pentru anul 2020”
      
        În scopul construcției      În urma implementării proiectului „Sistem de alimentare cu apă și canalizare în s. Năpădeni”, care demarează din anul 2016 pînă în prezent, conform contractului de antrepriză nr.1 din 11 mai 2016 în sumă de 12999675,47, la care suma de 11485687,25 lei este contractată cu DONATORUL: Ministerul Agriculturii Dezvoltării Regionale și Mediului. La suma susnumită suma contribuției este de 1513988,22 lei care aparține beneficiarului –primăria satului Năpădeni.
         În etapele 1, 2, 3 primăria s.Năpădeni și-a onorat obligațiunile cu colectarea și transferarea contribuției către agentul SRL „Reidental” pentru lucrările efectuate.
         În etapa a IV-a, fiind finanțați de Donatorul „Ministerul Agriculturii, Dezvoltării Regionale și Mediului cu suma de 2485687,25 lei, la eceastă etapă contribuția constituie 450000 lei, la care primăria nu dispune de mijloacele financiare necesare pentru a achita contribuția necesară, deaceia  Consiliul sătesc împreună cu administrația primăriei vine cu propunerea de a solicita un împrumut fără gaj, fără dobîndă de la ofertanți de credite, altfel se pierde finanțarea de la Fondul Ecologic Național.

                         
               Contabil-șef                                                 Valentina Ganea 

















 
